KOMISSION ASETUS (ETY) N:o 1612/89, annettu 29 päivänä toukokuuta 1989, väliaikaisten toimenpiteiden käyttöönottamisesta metsätaloustuotteiden jalostamisen ja kaupan pitämisen edellytysten parantamiseksi



Virallinen lehti nro L 165 , 15/06/1989 s. 0006 - 0007

Suomenk. erityispainos Alue 3 Nide 29 s. 0159

Ruotsink. erityispainos Alue 3 Nide 29 s. 0159



NEUVOSTON ASETUS (ETY) N:o 1612/89, annettu 29 päivänä toukokuuta 1989, väliaikaisten toimenpiteiden käyttöön ottamisesta metsätaloustuotteiden jalostamisen ja kaupan pitämisen edellytysten parantamiseksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42, 43 ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että yhteisön pyrkimyksillä vähentää ylituotantoa luomalla ja kehittämällä maanviljelijöille metsätalouden vaihtoehtoisia toimintamuotoja voi olla haluttu vaikutus ainoastaan, jos niihin liittyy toimenpiteitä metsätaloustuotteiden ensimmäisen jalostusasteen ja kaupan pitämisen tiettyjen toimintojen edistämiseksi, asetuksen (ETY) N:o 2052/88(4) säännösten soveltamisesta maatalouden ohjaus- ja tukirahaston (EMOTR) ohjausosastoon 19 päivänä joulukuuta 1988 annetun neuvoston asetuksen (ETY) N:o 4256/88, 2 artiklan 2 kohdan kahdeksannessa luetelmakohdassa säädetään, että EMOTR:n ohjausosaston osallistuminen toimintoihin, joilla pyritään nopeuttamaan maatalouden rakenteiden mukauttamista maatalouspolitiikan uudistamisen varalta, voi sisältyä maa- ja metsätaloustuotteiden kaupan pitämisen ja jalostamisen parannustoimenpiteitä, asetus (ETY) N:o 355/77(5), sellaisena kuin se on viimeksi muutettuna asetuksella (ETY) N:o 1760/87(6), koskee nykyisin ainoastaan maatalous- ja kalataloustuotteiden jalostamisen ja kaupan pitämisen edellytysten parantamista, ja asetuksen (ETY) N:o 4256/88 10 artiklan 1 kohta edellyttää neuvoston mukauttavan asetusta (ETY) N:o 355/77 siinä tarkoitetun yhteisen toiminnan toteuttamiseksi; tämä mukautus on tehtävä ennen 31 päivää joulukuuta 1989; ennen tämän mukautuksen voimaantuloa on tarpeen toteuttaa väliaikaisia toimenpiteitä asetuksen (ETY) N:o 4256/88 10 artiklan 4 kohdan tehokkaan toteuttamisen varmistamiseksi, ON ANTANUT SEURAAVAN ASETUKSEN: 1 artikla 1 Jotta metsätalouden kehittämisellä voitaisiin edistää maatalouden rakenteiden parantamista, asetuksella (ETY) N:o 355/77 perustettua toimintaa voidaan soveltaa mainitussa asetuksessa tarkoitetuilla edellytyksillä siihen asti, kunnes asetuksen (ETY) N:o 4256/88 10 artiklan 1 kohdassa tarkoitettua neuvoston päätöstä aletaan soveltaa metsätaloustuotteiden kaupan pitämisen ja jalostuksen kehittämisen tai järkiperäistämisen alalla. 2 Edellä olevaa 1 kohtaa sovellettaessa puun kaupan pitämisen ja jalostamisen kehittämisellä ja järkiperäistämisellä tarkoitetaan kotimaisen puun hakkuisiin, kuljetuksiin, kuorimiseen, halkaisemiseen, varastointiin sekä suojaus- ja kuivausmenetelmiin liittyviä investointeja sekä kaikkia työvaiheita, jotka tapahtuvat ennen puun teollista sahaamista sahalaitoksessa. Hankkeiden rahoitus suunnataan mieluiten sijoituksina pieniin ja keskisuuriin yrityksiin, joiden rakennemuutos ja järkiperäistäminen voivat edistää maatalous- ja maaseutuympäristön parantamista sekä sen taloudellista kehittämistä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 1989. Neuvoston puolesta Puheenjohtaja C. ROMERO HERRERA (1) EYVL N:o C 312, 7.12.1988, s. 10 (2) Lausunto on annettu 26 päivänä toukokuuta 1989 (3) EYVL N:o C 139, 5.6.1989, s. 15 (4) EYVL N:o L 374, 31.12.1988, s. 25 (5) EYVL N:o L 51, 23.2.1977, s. 1 (6) EYVL N:o L 167, 26.6.1987, s. 1